Péni István országos csúccsal magyar bajnok összetett puskában
Péni István az alapversenyben, majd a döntõben is országos csúcsot ért el és magabiztosan nyerte a férfi kisöbû szabadpuska összetett számot az 50 méteres sportlövõ országos bajnokságon, a budapesti Fehér úti lõtéren.
Az UTE 21 éves lövõje a 3x40 lövéses alapversenyben 1186 körrel zárt, amivel beállította a csangvoni világbajnokság selejtezõjében két hete elért rekordját. Késõbb a döntõben is egészen kiválóan célzott, s óriási fölénnyel diadalmaskodott, ráadásul 465,1 körös eredménye új nemzeti rekord. 

Az alapversenyben az októberi, Buenos Aires-i ifjúsági olimpiára készülõ, junior világbajnoki ezüstérmes Pekler Zalán is nagyszerûen szerepelt, 1177 körös eredménnyel lett második. Végül Péni és Vas Péter mögött a bronzérmet szerezte meg.

A nõknél az alapversenyben Zwickl-Veres Kata volt a legjobb, ám a dobogóra végül nem állhatott fel. A finálét Miskolczi Julianna nyerte meg Gáspár Lalita és Hanák Gabriella elõtt.

Eredmények:
férfi kisöbû szabadpuska, 3x40 lövés:
1. Péni István (UTE) 465,1 kör
2. Vas Péter (Finomító SLK) 452,1
3. Pekler Zalán (Finomító SLK) 440,1

nõi kisöbû szabadpuska, 3x40 lövés:
1. Miskolczi Julianna (KVSE) 446,8 kör
2. Gáspár Lalita (Vasas-APLE) 445,9
3. Hanák Gabriella (BHSE) 436,1